**Mest verdifulle gjenstand**
Vi antar at Sonja Henies skøyter og medalje fra Garmisch-Partenkirchen i 1936 har størst verdi på det internasjonale samlermarkedet.

**Mest historiske medalje**I museet finner man også Norges første OL gull, tatt i det aller første Vinter-OL i Chamonix 1924. Det er Thorleif Haugs medalje på 50 km.

**Mest kuriøse gjenstand**Vi syns kumlokket fra gågata i Lillehammer, preget i designet fra OL i ’94, er blant de mest kuriøse gjenstandene. Andre vil kanskje mene at «klovnebuksen» fra Vancouver 2010 bør få den tittelen. Uansett, begge er å finne i museet.

**Mest spesielle håndfakler**OL-museet har den første håndfakkelen i OL-historien, brukt under OL i Berlin i 1936. I tillegg finner du fakkelen fra den første fakkelstafetten til et vinter-OL, Oslo 1952.

**Tyngste gjenstand**Både båten til Linda Andersen, samt installasjonen som holdt den den offisiell OL-flammen fra 1952 er av de tyngste gjenstandene i OL-museet.

**Historien bak Sarajevo-skiltet som vises i utstillingen**Under åpningsseremonien til vinterlekene i Sarajevo i 1984, marsjerte den norske troppen bak dette skiltet. Senere, under beleiringen av byen i Bosnia-krigen, fant en dansk FN-soldat skiltet i ruinene til det olympiske stadion, og tok vare på det. Under opptakten til lekene på Lillehammer i 1994, var det krig i Bosnia og den tidligere OL-stadion lå i ruiner. Den fortvilte situasjonen der nede var utgangspunktet for Line Urkes initiativ om å starte opp Olympic Aid.

**Eierskap til museum og gjenstander**Norges Olympiske Museum er en del av, og driftes igjennom, Stiftelsen Lillehammer museum. Gjenstandene i museet eies av Stiftelsen Norges Olympiske Samlinger, ulike institusjoner og/eller privatpersoner.

**Hovedtema i utstillingen**Museet viser Norge som vertsnasjon for to olympiske leker, folkefest og norske idrettshelter. I tillegg vises spennende deler fra den globale OL-historien, helt fra antikken og opp til vår tid.

**Størrelse**650 m2.

 **Høyoppløselige bilder** [**http://www.ol.museum.no/Presse#/**](http://www.ol.museum.no/Presse#/)